Komisijos Reglamentas (EB) Nr. 3098/94
1994 m. gruodžio 19 d.
iš dalies keičiantis Reglamentą (EEB) Nr. 2825/93, nustatantį tam tikras išsamias Tarybos reglamento (EEB) Nr. 1766/92 taikymo taisykles dėl patikslintų grąžinamųjų išmokų eksportuojamiems iš grūdų gaunamiems spiritiniams gėrimams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1866/94 [2], ir ypač į jo 13 straipsnio 5 dalį;
kadangi yra reikalinga nuostata dėl Komisijos reglamento (EEB) Nr. 2825/93 [3] 4 straipsnyje nurodyto koeficiento koregavimo tvarkos tuo metu, kai vyksta pokyčiai tam tikrose rinkose, panaikinant arba atnaujinant grąžinamąsias išmokas eksportui į tam tikras trečiąsias šalis dėl susiklosčiusios situacijos šiose rinkose arba pagal susitarimus su šiomis šalimis; kadangi minėtojo reglamento 7 straipsnyje numatyta tokia tvarka, tačiau pakeitimai įsigalioja nuo kitų metų pasibaigus tiems metams, kuriais vyksta pokyčiai; kadangi dėl to susijusios nuostatos ir tam tikros kitos nuostatos dėl tvarkos, kuria turi vadovautis valstybių narių kompetentingos institucijos, ir informaciniai pranešimai, kuriuos turi pateikti valstybės narės, turi būti iš dalies keičiami;
kadangi šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 2825/93 iš dalies keičiamas taip:
1. 7 straipsnio 2 dalis pakeičiama taip:
"2. Jeigu pagal 1 dalį grąžinamoji išmoka yra panaikinama, arba jeigu ji vėl atnaujinama, ir jei pagal Stojimo aktą arba susitarimus su trečiosiomis šalimis tam tikroms rinkoms daugiau negalima skirti eksporto grąžinamųjų išmokų, tuomet 4 straipsnio 1 dalyje nurodytas koeficientas koreguojamas. Koreguojant iš viso eksportuoto kiekio, naudojamo apskaičiuojant koeficientą, į šį koeficientą atitinkamai įtraukiami arba išbraukiami kiekiai, eksportuoti į tas rinkas, kuriose grąžinamoji išmoka yra panaikinta arba atnaujinta. Pakoreguotas koeficientas taikomas nuo pirmosios fiskalinio distiliavimo laikotarpio dienos pasikeitus grąžinamųjų išmokų galimybėms atitinkamose rinkose."
2. 12 straipsnyje pridedama 4 dalis:
"4. Kai koeficientas koreguojamas pagal 7 straipsnio 2 dalį, nuo pakoreguoto koeficiento taikymo dienos naudos gavėjai grąžina neteisingai sumokėtas grąžinamąsias išmokas."
3. 18 straipsnyje pridedama 4 dalis:
"4. Komisijos prašymu atitinkamos valstybės narės taip pat pateikia informaciją, būtiną, norint pakoreguoti 7 straipsnio 2 dalyje nurodytą koeficientą."
2 straipsnis
Šis Reglamentas įsigalioja trečią dieną po jo paskelbimo Europos Bendrijų Oficialiajame leidinyje.
Šis Reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. gruodžio 19 d.